cyanic-selkie/wikianc huggingface dataset:
काठमाण्डु
अशोक विनायक मंदिर
अपनी सादगी के बावजूद यह मंदिर काठमांडू में भगवान गणेश का मुख्य मंदिर है। यह कष्टमंडप के पीछे स्थित है। यहां होने वाले धार्मिक अनुष्ठान राज्याभिषेक समारोह का महत्वपूर्ण हिस्सा हैं इस मंदिर के बार में माना जाता है कि इसकी स्थापना गुंडकाम देव ने 10वीं शताब्दी में की थी। लेकिन इसका वर्तमान ढांचा 19वीं शताब्दी के मध्य में बना है। गणेश जी की पाषाण प्रतिमा अशोक के वृक्ष की स्वर्ण प्रतिलिपि के नीचे स्थित है। पहले अशोक का पेड़ पूर मंदिर को घेर हुए था और इसी के नाम पर इस मंदिर का नाम रखा गया।
हनुमान ढाेका (हनुमद् द्वार)
देगूताले मंदिर और तालेतू मंदिर के बीच एक खुली जगह है जिसे हनुमान ढाेका कहा जाता है। इसका नाम हनुमान् जी के नाम पर रखा गया था जो महल मल्ल राजा अपना इष्ट देव मानते थे। 1672 में प्रताप मल्ल के शासक काल के दौरान हनुमान् जी की प्रतिमा द्वार के सामने लगाई गई थी ताकि बुरी आत्माएं और बीमारियां प्रवेश न कर सकें। सैकड़ों साल बाद भी यह प्रतिमा अपने रूप का प्रभाव कायम रखे हुए हैं।
जगन्नाथ मंदिर
जगन्नाथ मंदिर हनुमान धोका के पास स्थित है। मंदिर में प्रवेश के तीन द्वार हैं। द्वारों, खिड़कियों और छत पर की गई लकड़ी की नक्काशी इस मंदिर की शान है। कहीं-कहीं रती संबंधी चित्र भी देखे जा सकते हैं। मूल रूप से यह मंदिर भगवान विष्णु को समर्पित था लेकिन बाद में इसे भगवान जगन्नाथ को समर्पित किया गया।
दरबार मार्ग
दरबार मार्ग का निर्माण राणा वंश के शासन काल में हुए नगर विस्तार के दौरान किया गया था। 4ह काठमांडू पर्यटन का मुख्य केंद्र है। यहां पर महंगे होटल, रेस्टोरेंट, ट्रैवल एजेंसियां और एयरलाइंस ऑफ़िस मिल जाएंगे। दरबार मार्ग जंक्शन के बीच में पूर्व राजा महेंद्र की प्रतिमा लगी हुई है। इसके अलावा यहां पर बहुत से प्राचीन मंदिर और धार्मिक स्थल हैं जहां पर नेपाल की संस्कृति के दर्शन किए जा सकते हैं।
आकाश भैरव मंदिर
दुर्भाग्यवश यह मंदिर पर्यटकों के लिए नहीं खुलता। यह मंदिर भैरव के एक रूप को समर्पित है जिन्हें कीर्ति राजा यलंबा माना जाता है। अनुश्रुतियों के अनुसार राजा यलंबा महाभारत के युद्ध में भाग लेने के लिए भारत आए थे। जब भगवान कृष्ण की नजर उन पर पड़ी तो कृष्ण ने उनसे पूछा की वे किसकी ओर से लड़ना चाहते हैं। राजा ने कहा कि वे हारने वालों की तरह से लड़ेंगे। यह सुनकर कृष्ण ने उनकी गर्दन काट दी जो काठमांडु आकर गिरी। यहां राजा यलंबा को आकाश भैरव के रूप में पूजा जाता है। प्रतिवर्ष यहां इंद्रा जात्रा उत्सव मनाया जाता है। मंदिर के भूतल में बहुत सारी छोटी-छोटी दुकानें भी हैं जिनके सामने कुली और रिक्शे वाले मिल जाएंगे।
राष्ट्रीय संग्रहालय
स्वयंभूनाथ की पहाड़ियों के रास्ते में स्थित राष्ट्रीय संग्रहालय काठमांडू के लोगों और पर्यटकों के बीच बहुत लोकप्रिय है। यहां पर पुरानी कलाकृतियों के अलावा निवर्तमान राजाओं के स्मृतिचिह्नों और हाल ही में इस्तेमाल किए गए हथियारों को प्रदर्शित किया गया है। इस संग्रहालय में आने वाला दर्शक यहां आकर जाने पाते हैं कि पुराने समय में नेपाल पर राज करने के लिए कैसे युद्ध किए गए और बाद में अंग्रेज़ों से बचाने के लिए किस प्रकार की लड़ाईयां लड़ी गई। इसके अलावा संग्रहालय में पुरानी प्रतिमाएं, तस्वीरें और वॉल पेंटिंग्स भी देखी जा सकती हैं। यहां पर गुड़ियों और सिक्कों का संग्रह भी देखा जा सकता है। इनमें से कुछ सिक्के तो ईसा पूर्व दूसरी शताब्दी के हैं।
स्वयंभूनाथ
विश्‍व धरोहर में शामिल स्वयंभू विश्‍व के सबसे भव्य बौद्ध स्थलों में से एक है। इसका संबंध काठमांडू घाटी के निर्माण से जोड़ा जाता है। काठमांडू से तीन किलोमीटर पश्चिम में घाटी से 77 मी. की ऊंचाई पर स्थित है स्वयंभू। इसके चारों ओर बनी आंखों के बार में माना जाता है कि ये गौतम बुद्ध की हैं जो चारों दिशाओं में देख रही हैं।
बौद्धनाथ
काठमांडु से 6 किलोमीटर पूर्व में स्थित बौद्धनाथ दुनिया के सबसे बड़े स्तूपों में से एक है। यह विश्‍व धरोहर में शामिल है। इस स्तूप के बार में माना जाता है कि जब इसका निर्माण किया जा रहा था, तब इलाके में भयंकर अकाल पड़ा था। इसलिए पानी के मिलने के कारण ओस की बूंदों से इसका निर्माण किया गया। स्तूप 36 मीटर ऊंचा है और स्तूप कला का सुंदर उदाहरण प्रस्तुत करता है।
प्रमुख त्यौहार
काठमांडू महानगर के मौलिक प्रमुख त्यौहार मोहनी (विजया दशमी), स्वन्ति (दिपावली), नेपाल संवत के नव वर्ष, माघे संक्रान्ति, नाग पंचमी, गाय जात्रा (सापारु), पंचदान, इंद्रजात्रा (येँया पुन्हि), घंटाकर्ण, बुद्ध जयन्ती, श्रीपंचमी, महाशिवरात्री, फागु पुर्णिमा, घोडेजात्रा (पांहा चह्रे), चैते दशैं, जनबहाद्यः (स्वेत मत्सेन्द्रनाथ) रथ यात्रा, बाला चतुर्थी आदि है।
नेपाल के अन्य जगहौं से काठमांडू पर आकर बसे लोग भी यहाँ अपने संस्कृति अनुसार ल्होसार, तीज, जनै पुर्णिमा, छठ, उभौली, साकेला, देउडा आदि त्यौहार मनाते है।
कैसे जाएं
नेपाल का त्रिभुवन अन्तर्राष्ट्रीय विमानक्षेत्र नेपाल का एकमात्र अंतर्राष्ट्रीय हवाईअड्डा है। यहाँ के लिए दिल्ली और बैंकॉक के रास्ते आसानी से पहुंचा जा सकता है। यहाँ मई-सितंबर के बीच जाना बेहतर रहता है।
मुहम्मद हनीफ अब्बासी
मुहम्मद हनीफ अब्बासी एक राजनीतिज्ञ है पाकिस्तान के राष्ट्रीय विधानसभा में | वह NA-56 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
शेख आफताब अहमद
शेख आफताब अहमद एक राजनीतिज्ञ है पाकिस्तान के राष्ट्रीय विधानसभा में | वह NA-57 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
कटवार (छत्तीसगढ़)
कटवार छत्तीसगढ़ के कोरिया जिले का एक ग्राम पंचायत है।
गोल्लपल्लि, नेन्नेल‌ मण्डल
गोल्लपल्लि, नेन्नेल‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बाईकला गाँव, अतरौली (अलीगढ़)
बाईकला अतरौली, अलीगढ़, उत्तर प्रदेश स्थित एक गाँव है।
अजमल क़साब
अजमल क़साब (पूरा नाम: मुहम्मद अजमल आमिर क़साब, उर्दू: محمد اجمل امیر قصاب‎, जन्म: १३ जुलाई १९८७ ग्राम: फरीदकोट, पाकिस्तान - फांसी: २१ नवम्बर २०१२ यरवदा जेल, पुणे) २६/११/२००८ को ताज़ होटल मुंबई पर वीभत्स हमला करने वाला एक पाकिस्तानी आतंकवादी था। मुहम्मद आमिर क़साब उसके बाप का नाम था। वह कसाई जाति का मुसलमान था। "क़साब" (قصاب‎) शब्द अरबी भाषा का है जिसका हिन्दी में अर्थ कसाई या पशुओं की हत्या करने वाला होता है। साधारणतया लोगबाग उसे अजमल क़साब के नाम से ही जानते थे। क़साब पाकिस्तान में पंजाब प्रान्त के ओकरा जिला स्थित फरीदकोट गाँव का मूल निवासी था और पिछले कुछ साल से आतंकवादी गतिविधियों में लिप्त था। हमलों के बाद चलाये गये सेना के एक अभियान के दौरान यही एक मात्र ऐसा आतंकी था जो जिन्दा पुलिस के हत्थे चढ़ गया। इस अभियान में इसके सभी नौ अन्य साथी मारे गये थे। इसने और इसके साथियों ने इन हमलों में कुल १६६ निहत्थे लोगों की बर्बरतापूर्ण हत्या कर दी थी।
पाकिस्तान सरकार ने पहले तो इस बात से इनकार किया कि क़साब पाकिस्तानी नागरिक है किन्तु जब भारत सरकार द्वारा सबूत पेश किये गये तो जनवरी २००९ में उसने स्वीकार कर लिया कि हाँ वह पाकिस्तान का ही मूल निवासी है। ३ मई २०१० को भारतीय न्यायालय ने उसे सामूहिक ह्त्याओं, भारत के विरुद्ध युद्ध करने तथा विस्फोटक सामग्री रखने जैसे अनेक आरोपों का दोषी ठहराया। ६ मई २०१० को उसी न्यायालय ने साक्ष्यों के आधार पर मृत्यु दण्ड की सजा सुनायी। २६-११-२००८ को मुम्बई में ताज़ होटल पर हुए हमले में ९ आतंकवादियों के साथ कुल १६६ निरपराध लोगों की हत्या में उसके विरुद्ध एक मामले में ४ और दूसरे मामले में ५ हत्याओं का दोषी होना सिद्ध हुआ था। इसके अतिरिक्त नार्को टेस्ट में उसने ८० मामलों में अपनी संलिप्तता भी स्वीकार की थी। २१ फ़रवरी २०११ को मुम्बई उच्च न्यायालय ने उसकी फाँसी की सजा पर मुहर लगा दी। २९ अगस्त २०१२ को भारत के उच्चतम न्यायालय ने भी उसके मृत्यु दण्ड की पुष्टि कर दी। बाद में गृह मंत्रालय, भारत सरकार के माध्यम से उसकी दया याचिका राष्ट्रपति के पास भिजवायी गयी। राष्ट्रपति प्रणव मुखर्जी द्वारा उसे अस्वीकार करने के बाद पुणे की यरवदा केन्द्रीय कारागार में २१ नवम्बर २०१२ को प्रात: ७ बजकर ३० मिनट पर उसे फाँसी दे दी गयी।
राष्ट्रपति ने भी दया याचिका ठुकरायी
ध्यान देने योग्य यह बात है कि २६/११ को हुए मुम्बई हमले के आरोपी अजमल क़साब की दया याचिका राष्ट्रपति प्रणव मुखर्जी ने खारिज कर दी थी। अजमल क़साब उन दस पाकिस्तानी आतंकियों में से एक था, जिन्होंने समुद्र के रास्ते मुम्बई में दाखिल होकर ताज़ होटल पर आतंकी हमले को अंजाम दिया था। २६ नवम्बर २००८ की रात को अजमल क़साब और नौ अन्य आतंकवादियों ने मुम्बई के दो होटलों, छत्रपति शिवाजी रेलवे टर्मिनल, कामा अस्पताल, लियोपोल्ड कैफे और कुछ अन्य स्थानों पर हमला किया था। इन हमलों में १६६ लोग मारे गये थे और ३०० से अधिक घायल हुए थे। बाद में सुरक्षा बलों से हुई मुठभेड़ में ९ आतंकी मारे गये जबकि अजमल क़साब जिन्दा पकड़ा गया।
मई २०१० में अजमल क़साब को मुम्बई की एक विशेष अदालत ने फाँसी की सज़ा सुनाई थी। क़साब को भारतीय दण्ड संहिता की चार धाराओं के अन्तर्गत फाँसी व एक अन्य धारा के अन्तर्गत उम्रकैद की सज़ा सुनायी गयी थी। विशेष अदालत के न्यायाधीश टहिलायनी ने फैसला सुनाते हुए कहा कि क़साब एक किलिंग मशीन है और अगर उसके खिलाफ मौत की सज़ा नहीं सुनायी जाती है तो लोगों का न्याय से विश्वास ही उठ जायेगा। क़साब को हत्या, हत्या की साज़िश रचने, भारत के खिलाफ युद्ध छेड़ने और आपराधिक गतिविधि निरोधक कानून के तहत मौत की सज़ा सुनायी गयी थी। इससे पहले ३ मई २०१० को मुम्बई की आर्थर रोड जेल में बनी विशेष अदालत ने क़साब पर लगे ८६ आरोपों में से ८३ आरोपों को सही पाया था।
अजमल क़साब ने सितम्बर २०१२ में राष्ट्रपति के पास दया याचिका भेजी थी। इससे पहले २९ अगस्त को उच्चतम न्यायालय ने भी मामले को बेहद 'दुर्लभ' बताकर क़साब की फाँसी की सजा पर मुहर लगा दी थी। न्यायमूर्ति आफताब आलम और सी० के० प्रसाद ने मुम्बई हमले में पकड़े गये एक मात्र जिन्दा आतंकी कसाब के बारे में कहा था कि कारागार में उसने पश्चाताप या सुधार के कोई संकेत नहीं दिये। वह खुद को नायक (हीरो) और देशभक्त पाकिस्तानी बताता था। ऐसे में न्यायालय ने माना था कि क़साब के लिये फाँसी ही एकमात्र सजा है।
फांसी के निर्णय में सोनिया गान्धी भागीदार नहीं
एनडीटीवी इंडिया को दिये गये एक साक्षात्कार में भारत के गृह मन्त्री सुशील कुमार शिंदे ने बताया कि अजमल क़साब की फाँसी का मामला इतना गोपनीय रखा गया कि उनकी कैबिनेट के किसी भी सदस्य को इसकी भनक तक नहीं लगने पायी। यहाँ तक कि प्रधानमन्त्री मनमोहन सिंह को भी टेलीविजन के माध्यम से इसका पता चला। संप्रग अध्यक्ष सोनिया गांधी का भी इस निर्णय में कोई योगदान नहीं था। अगले ही दिन दैनिक जागरण के हवाले से यह खबर आयी कि प्रधानमन्त्री मनमोहन सिंह और कांग्रेस अध्यक्ष सोनिया गान्धी को अजमल क़साब की फाँसी की जानकारी न होने का बयान देकर गृह मन्त्री सुशील कुमार शिन्दे ने कांग्रेसियों की नाराजगी मोल ले ली है।
चौधरी परवेज़ इलाही
चौधरी परवेज़ इलाही  पाकिस्तान स्थित पंजाब प्रान्त के एक राजनीतिज्ञ हैं जो पाकिस्तानी पंजाब के लिए पाकिस्तान के राष्ट्रीय विधानसभा में NA-58 निर्वाचन क्षेत्र का प्रतिनिधित्व करते हैं।
बाईखुर्द गाँव, अतरौली (अलीगढ़)
बाईखुर्द अतरौली, अलीगढ़, उत्तर प्रदेश स्थित एक गाँव है।
मोरेखंडि, बजार्हथ्नूर मण्डल
मोरेखंडि, बजार्हथ्नूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सरदार सलीम हैदर खान
ेसरदार सलीम हैदर खान पाकिस्तान की राष्ट्रीय विधानसभा में एक राजनीतिज्ञ हैं। वे पाकिस्तानी पंजाब के लिए NA-59 निर्वाचन क्षेत्र का प्रतिनिधित्व करते हैं।
बांग्लादेशी महिलाओं की राष्ट्रीय क्रिकेट टीम
बांग्लादेश की राष्ट्रीय महिला क्रिकेट टीम वह टीम है जो अंतर्राष्ट्रीय महिला क्रिकेट मैचों में बांग्लादेश के देश का प्रतिनिधित्व करती है। 2007 के एसीसी महिला टूर्नामेंट में भाग लेने और जीतने से पहले उन्होंने जुलाई 2007 में थाईलैंड के खिलाफ दो मैचों में खेला और जीत हासिल की, जब उन्होंने अपनी अंतरराष्ट्रीय शुरुआत की। बांग्लादेश को 2011 में महिला क्रिकेट विश्व कप क्वालीफायर में पांचवें स्थान पर पहुंचने के बाद 2011 में वनडे इंटरनेशनल (ओडीआई) की स्थिति दी गई थी। उन्होंने बाद में 2014 आईसीसी महिला विश्व ट्वेंटी 20 के लिए क्वालीफाई किया, जो शीर्ष स्तर की महिलाओं के अंतरराष्ट्रीय टूर्नामेंट में अपनी पहली उपस्थिति बना।
विंडोज़ मोबाइल ५.०
विंडोज़ मोबाइल ५.० (अंग्रेजी में: Windows Mobile 5.0) या विंडोज़ मोबाइल 5.0, जिसका मूल कूटनाम (codename) "मैग्नेटो" ("Magneto") था, को 9-12 मई, 2005 को लास वेगास मे माइक्रोसॉफ्ट के मोबाइल और एंबेडेड डेवलपर्स कॉन्फ्रेंस 2005 में जारी (release) किया गया था। माइक्रोसॉफ्ट ने 12 अक्टूबर, 2010 तक विंडोज मोबाइल 5 के लिए मुख्यधारा-समर्थन (mainstream support) की घोषणा की, और इसे 13 अक्टूबर, 2015 तक विस्तारित (extend) किया। यह पहली बार Dell Axim x51 पर पेश किया गया था। यह .NET Compact Framework 1.0 SP3 का उपयोग करता था जो प्रोग्रामों के लिए .NET पर आधारित एक वातावरण (environment) है। विंडोज मोबाइल 5.0 में Microsoft Exchange Server "push" नामक सुधार भी शामिल थे जो Exchange 2003 SP2 के साथ काम करते थे।  "पुश" कार्यक्षमता ("push" functionality) के लिए वेंडर/डिवाइस सपोर्ट की भी आवश्यकता होती थी। AKU2 सॉफ्टवेयर अपग्रेड के बाद सभी विंडोज़ मोबाइल 5.0 डिवाइस DirectPush को सपोर्ट करते हैं। इस संस्करण में मेमोरी के स्थायी संग्रहण (Persistent storage) की क्षमता होने के कारण बैटरी के जीवनकाल में वृद्धि हुई। शुरु मे, बैटरी पावर के 50% (स्टोरेज के 72 घंटे तक) को परिवर्तनशील (volatile) रैम में डेटा को बनाए रखने के लिए आरक्षित किया गया था। इसने विंडोज-आधारित उपकरणों के उस चलन (trend) को आगे बढ़ाया जिसमे प्राथमिक भंडारण (primary storage) के लिए सिर्फ रैम का उपयोग करने के बजाय रैम और फ्लैश मेमोरी के संयोजन का उपयोग किया जाता था (उपयोग की दृश्य से, उपयोगकर्ताओं के लिए दोनों के बीच कोई अंतर स्पष्ट नहीं है)। रैम में ही प्रोग्राम और अक्सर उपयोग (access) किए जाने वाले डेटा चलते हैं, जबकि बाकि (अधिकांश) भंडारण फ्लैश मेमोरी में होता है। ऑपरेटिंग सिस्टम (OS) निर्बाध रूप से आवश्यकतानुसार दोनों के बीच डेटा स्थानांतरित करता है। सब कुछ फ्लैश मेमोरी में बैकअप होता है, इसलिए पूर्व उपकरणों के विपरीत, विंडोज़ मोबाइल 5.0 वाले उपकरण बिजली खो जाने पर भी कोई डेटा नहीं खोते हैं। 5.0 के लिए नई बात यह भी थी कि ऑपरेटिंग सिस्टम (OS) अपडेट एडेप्टेशन किट अपग्रेड (Adaptation kit upgrades) के रूप में जारी होते थे, जिसमें अंतिम बार AKU 3.5 को जारी किया गया था।
इसमेर Office का एक नया संस्करण "Microsoft Office Mobile" नाम से बंडल किया गया था जिसमें रेखांकन क्षमता (graphing capability) के साथ पॉवरपॉइंट मोबाइल, एक्सेल मोबाइल तथा टेबल और ग्राफिक्स सम्मिलित करने की क्षमता के साथ वर्ड मोबाइल शामिल है। इसमे वीडियो और चित्रों को अभिसरित (converge) करने वाले पिक्चर और वीडियो पैकेज तथा विंडोज मीडिया प्लेयर 10 मोबाइल, का उपयोग कर मीडिया प्रबंधन और प्लेबैक को उन्नत किया गया था । नए हार्डवेयर विशेषताओं में- ब्लूटूथ सपोर्ट, डिफॉल्ट QWERTY कीबोर्ड-सपोर्ट और ग्लोबल पोजिशनिंग सिस्टम (GPS) के लिए मैनेजमेंट इंटरफेस का उन्नयन शामिल था। ActiveSync 4.2 में 15% बढ़ी हुई सिंक्रनाइज़ेशन गति के साथ सुधार किए गए थे। व्यापार ग्राहकों (Business customers) को डेस्कटॉप और सर्वर विंडोज सिस्टम में मौजूद नई त्रुटि रिपोर्टिंग जैसी ही सुविधा का लाभ दिया गया। कॉलर आई.डी. (Caller ID) अब तस्वीरों का समर्थन करती थी ताकि उपयोगकर्ता हर संपर्क (contact) पर एक तस्वीर लगा सके जो कॉल प्राप्त होने पर दिखाई दे। DirectShow को भी मूल रूप से जोड़ा गया था। यह GAPI के बहिष्कृत हो चुके ग्राफिक्स घटक (graphics component) की जगह हार्डवेयर त्वरण (hardware acceleration) के साथ DirectDraw को शामिल करने वाला पहला संस्करण  था, और इससे पॉकेट एम.एस.एन.  (Pocket MSN) को सीधे Today स्क्रीन पर देखा जा सकता था।
विंडोज मोबाइल 5.0 में कम से कम 64 एमबी रैम की आवश्यकता होती है, और डिवाइस को ए.आर.एम. संगत प्रोसेसर जैसे कि इंटेल XScale या सैमसंग और टेक्सास इंस्ट्रूमेंट्स द्वारा बनाया गया ए.आर.एम. कॉम्पिटिबल्स विंडोज मोबाइल पर ही चलाना चाहिए जो 8 मई 2005 तक बने हो।
रमई काका
रमई काका (2 फ़रवरी 1915 - 18 अप्रैल 1982) अवधी भाषा के प्रसिद्ध साहित्यकार थे। उनका वास्तविक नाम 'चन्द्रभूषण त्रिवेदी' था। ये बैसवाड़ी अवधी के उत्तम हास्य कवि (किन्तु केवल हास्य नहीं) थे।
परिचय
इनका जन्म सन् १९१५ में उत्तरप्रदेश के उन्नाव जिले के रावतपुर नामक गाँव में हुआ था। आपने आकाशवाणी लखनऊ-इलाहाबाद में सन् १९४० से १९७५ तक काम किया था।
आपके समकालीन कवियों में वंशीधर शुक्ल और मृगेश का नाम आता है।
रचनाएँ
इनकी प्रकाशित पुस्तकों के नाम हैं:
बौछार, भिनसार, नेताजी, फुहार, हरपति तरवार, गुलछर्रे हास्य के छींटे और माटी के मोल।
रमई काका की कुछ कविताओं के अंश-
१।
या छीछाल्यादरि द्याखौ तो
लरिकउना बी ए पास किहिसि
पुतऊ का बैरु ककहरा ते
या...
लरिकऊ चले अस्नान करैं तब
साबुन का उन सोप कहा
बहुरेवा लैकै सूप चली
दिन राति बिलइती बोली माँ
उइ गिटपिट बोलि रहे
बहुरेवा सुनि सुनि सिटपिटाति
२.
बुढ़ऊ का बिवाह
जब पचपन के घरघाट भएन
तब देखुआ आये बड़े बड़े
हम शादी ते इनकार कीन
सब का लौटारा खड़े खड़े
सुखदीन दुबे, चिथरू चौबे
तिरबेनी आये धुन्नर जी
जिन बड़ेन बड़ेन का मात किहिन
बड़कए अवस्थी खुन्नर जी
कोतपुलि
कोतपुलि नयनार एक शिव धर्म के सन्त थे तमिलनाडु में। वोह एक नयनार थे।
जीवन
८०० मे जन्म लिया तमिलनाद मे। उनको शन्कर भग्वान के प्रति बहुत श्रद्धा थी।
बाबर देवा
बाबर देवा (१८८५ - १९२४) एक कुख्यात एवं बदनाम डकैत था जिसका जन्म गुजरात मे आणंद जिले के बोरसद तालुका मे गोरेलगांव के एक कोली परिवार में हुआ था। उसने गुजरात में काफ़ी हत्याएं की थी लेकिन धोखा मिलने पर उसने अपनी परिवार के सदस्यों को भी मार डाला था जिसके फलस्वरूप वह पूरे गुजरात के साथ-साथ गुजरात से सटे हुए क्षेत्रों मे भी मशहूर हो गया। बाबर देव के पिताजी भी लुटेरे थे। बाबर का जन्म १८८५ मे हुआ था। उसने अपनी जिंदगी का पहला ख़ून अपने गांव के पटेल (मुखिया) का किया था जो जाती से पाटीदार था।
बाबर देवा को एक नायक की तरहा देखा जाता है वह एक समाजसेवी से मिला जिसके बाद उसने लोगों को मारने और लूटने की बजाय अंग्रेजी अफसरों और खजाने को लुटने का प्रण किया। बाबर देवा ने महात्मा गांधी के आंदोलन मे भी साथ दिया था। बाबर देवा ने २२ से ज्यादा हत्याएं की थी और जब उसे पता चला की उसकी घरवाली ब्रिटिश सरकार के समर्थन मे है तो उसे भी मार डाला फीर कचछ समय पश्चात इसी कारण से अपने बहन को भी मार डाला था। बाबर देव ने कफी लोगों की नाक भी काट डाली क्योंकि उन्होंने बाबर की जानकारी ब्रिटिश सरकार को दी थी।
बाबर ने सात वर्ष तक अपना खोप बनाए रखा था और सरकार उसे कभी पकड़ नही पाई थी। सेना हर बार बाबर को पकड़ने मे असमर्थ हो जाती थी। लेकिन एक बार बाबर ने पेटलाद तालुका के कानियागांव मे एक पाटीदार के घर पर डांका डाला था उसी दौरान वह बड़ौदा रियासत की पुलिस ने पकड़ लिया और पेटलाद की जेल मे बंद कर दिया गया। १९१९ मे बाबर पेटलाद की जेल से भाग निकला और दो बड़ी डकैतियां डाली और लोगों को भी मार डाला था। १९२० मे मे उसने बड़ी गेंग बनाकर १५ बड़ी डकैतियां डाली और इसी वर्ष ही बाबर ने अपनी बहन को भी मार डाला था।
बदलाव
१९२२ मे बाबर ने अपने आप मे बदलाव किया और एक समाज सुधारक को अपना साथी बना लिया जो हिन्दू धर्म और गरीबों के लिए काम करता था। धीरे-धीरे बाबर भी गरीबों के लिए काम करने लगा यूं जैसे कोई मसीहा। उसने कभी किसी गरीब, महीला और बच्चों को परेशान नही किया। बाबर ने गरीब किसानों को शादी के लिए और कूंए खुदवाने के लिए पैसे दिए जिसके बाद लोग उसे मसीहा की तरह देखने लगे।
कटवार (हिमाचल प्रदेश)
कटवार हिमाचल प्रदेश के चम्बा जिले का एक ग्राम पंचायत है। यह चौरा तहसील के अन्तर्गत्त आता है।
अयाज़ आमिर
अयाज़ आमिर एक राजनीतिज्ञ है पाकिस्तान के राष्ट्रीय विधानसभा में | वह NA-60 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
ज्वालाकाच
जॉनहिल (१७४६ ईo) के अनुसार एंटियंट जाति इस शिला पर पालिश चढ़ाकर दर्पण के रूप में इसका उपयोग करती थी। इनकी भाषा में ऑब्सिडियन का जो नाम था वह कालांतर में लैटिन भाषा में क्रमश: ऑपसियनस, ऑपसिडियनस तथा ऑवसिडियनस (obsiodianus) लिखा जाने लगा। शब्द की व्युत्पत्ति प्राय: पूर्णतया विस्मृत हो चुकी है, एवं भ्रमवश यह मान लिया गया है कि ऑब्सिडियन नाम उसके आविष्कर्ता ऑब्सिडियनस के नाम पर पड़ा।
साधारणतया रायोलाइट के काचीय रूप को ही ऑब्सिडियन कहते हैं, परंतु ट्रेकाइट (trachyte) अथवा डेसाइट नामक ज्वाला-मुखी अम्लशैल (volcanic acid-rocks) भी अत्यंत तीव्र गति से शीतल होकर प्राकृतिक काच को जन्म देते हैं। पर ऐसे शैलों को ट्रेफाइट या डेसाइट ऑब्सिडियन कहते हैं।
सूक्ष्मदर्शक यंत्र से देखने पर ज्ञात होता है कि ऑब्सिडियन शैल का अधिकांश भाग काँच से निर्मित है। इसके अंतरावेश में अणुमणिभस्फट (microlite) देखे जा सकते हैं। इन मणिभों के विशेष विन्यास से स्पष्ट आभास मिलेगा कि कभी शैलमूल या मैग्मा (magma) में प्रवाहशीलता थी। शिला का गहरा रंग इन्हीं सूक्ष्म स्फटों के बाहुल्य का प्रतिफल है। कभी कभी ऑब्सिडियन धब्बेदार या धारीदार भी होता है। 'स्फेरूलाइट' तो इस शैल का सामान्य लक्षण है। ज्वालाकांच का आपेक्षिक घनत्व २.३० से २.५८ तक होता है।
ऑब्सिडियन सदृश्य काचीय शिलाओं की उत्पत्ति ऐसे शैलमूलों के दृढ़ीभवन के फलस्वरूप होती है जिनकी संरचना स्फटिक (quartz) एवं क्षारीय फैलस्पार (alkali felspar) के 'यूटेकटिक मिश्रणों के निकट हो। ('यूटेकटिक मिश्रण' दो खनिजों के अविरल समानुपात की वह स्थिति है, जब ताप की एक निश्चित अवस्था में दोनों घटकों का एक साथ क्रिस्टल बनने लगे। यूटेकटिक बिन्दुओं के निकट इस प्रकार के शैलमूल पर्याप्त श्यान (viscous) हो उठते हैं। फलस्वरूप या तो मणिभीकरण पूर्णत: अवरुद्ध हो जाता है, या अतिशय बाधापूर्ण अवस्था में संपन्न होता है। तीव्रगति से शीतल होने के कारण ऐसे शैलों का उद्भव होता है जो प्राय: पूर्णत: काचीय होते हैं। ऑब्सिडियन क्लिफ, यलोस्टोन पार्क, संयुक्त राज्य अमरीका, में ७५ इंच से १०० इंच मोटे लावास्तरोें के रूप में ऑब्सिडियन मिलता है। भारत में गिरनार, एवं पावागढ़ के लावास्तरों से ऑब्सिडियन की प्राप्ति प्रचुर मात्रा में होती है।
हैलमट ग्रापनर
हैलमट ग्रापनर वियना में एक वकील हैं जिन्हें एलजीबीटी यूरोपीय अधिकारों के लिए अग्रणी अधिवक्ताओं में से एक माना जाता है। वह 1991 में अपनी स्थापना के बाद से रेक्ट्सोमिटी लांबडा के अध्यक्ष रहे हैं।
2005 से उन्होंने यूरोपीय आयोग में अभिविन्यास कानून (ECSOL) में ऑस्ट्रिया का प्रतिनिधित्व किया है।
2016 में ग्रापनर को वियना राज्य द्वारा सर्वोच्च सम्मान 'डेकोरेशन आफ मेरिट' से सम्मानित किया गया था।
2017 में ग्रापनर ने पांच समान-लिंग परिवारों के अधिकारों के लिए एक मामले वकालत की, जिसके परिणामस्वरूप ऑस्ट्रिया के सुप्रीम कोर्ट ने फैसला सुनाया कि समान-लिंग वाले जोड़ों को शादी करने से रोकना पक्षपातपूर्ण था। दसंबर 2018 में ऑस्ट्रिया में पहले समान-लिंग विवाह ग्रापनर के ग्राहकों के लिए था, 2019 की शुरुआत में आम जनता के लिए समान-विवाह उपलब्ध हुए थे।
गेलावास
गेलावास लूणी तहसील का एक गाँव है।इस गाँव की जनसंख्या लगभग १००० के निकट है।यह गाँव जोधपुर शहर से १४ किलोमीटर दुर है।
राजा ललित सिंह
भारत सरकार में शामिल होने वाला सबसे पहला रियासत रायगढ़ रियासत था ।जिनको उस समय के वर्तमान राजा ललित सिंह थे । राजा ललित सिंह जी बहुत बड़े दानी थे । राजा ललित सिंह ने रायगढ़ के विकास के लिए बहूत ज़मीन अपने प्रजा को दिए और विकास करवाया ।वो राजा चक्रधर सिंह के पुत्र थे
बाजितपुर गाँव, अतरौली (अलीगढ़)
बाजितपुर अतरौली, अलीगढ़, उत्तर प्रदेश स्थित एक गाँव है।
गोल्लाघाट, तांसी मण्डल
गोल्लाघाट, तांसी मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
देवधर ट्रॉफी 2019
2019–20 देवधर ट्रॉफी, देवधर ट्रॉफी का 47 वां संस्करण था, जो भारत में लिस्ट ए क्रिकेट प्रतियोगिता थी। भारतीय क्रिकेट कंट्रोल बोर्ड (बीसीसीआई) द्वारा चुनी गई तीन टीमों के बीच इसका मुकाबला हुआ। यह अक्टूबर और नवंबर 2019 में, दिलीप ट्रॉफी के बाद और रणजी ट्रॉफी से पहले हुआ था। भारत सी डिफेंडिंग चैंपियन थे।
इंडिया ए अपने दोनों मैच हार गया, इसलिए इंडिया बी और इंडिया सी फाइनल में पहुंचे। इंडिया बी ने फाइनल में इंडिया सी को 51 रनों से हराकर टूर्नामेंट जीता।
झँवर
झँवर राजस्थान के जोधपुर जिले के धवा ब्लॉक का एक गाँव है। गाँव की आबादी लगभग 10000 है। यह गांव चौधरी मालजी कालीराणा ने 1200 ईस्वी के आसपास बसाया था। इस गांव में जाटों का गौत्र कालीराणा है। गांव में वीर तेजाजी का मंदिर भी है। गांव में मुख्यत सभी समाजों के लोग रहते है । झंवर को न्याय नगरी भी कहा जाता है । झंवर जोधपुर से 20 किमी, बोरानाडा औद्योगिक क्षेत्र से 8 किमी की दूरी पर है । झंवर एक कृषि प्रधान व्यवसाय वाला गांव है । झंवर में पांच राजस्व गांव है झंवर,निम्बली, ढाणा विश्नोइया, डेलुंबा, दंड आदि । प्रमुख समाज निम्न है राजपुत,जाट,पटेल,ब्राह्मण,सोनी, वैष्णव,लुहार,सोलंकी ,राजपुरोहित,कुम्हार,दर्जी,मोची,मेघवाल,भील,हरिजन,नाथ,बनिया आदि बहुविध जातियों के लोग एक प्रेम भाव से रहते है । गांव की कुल जनसंख्या में सर्वाधिक जनसंख्या पटेल समुदाय से है इसके बाद मेघवाल समाज की जनसंख्या है । गांव में एक उच्च माध्यमिक विद्यालय है । झंवर एक ग्राम पंचायत है जो धवा पंचायत समिति के अंतर्गत आता है । झंवर में तहसील मुख्यालय भी है । झंवर ग्राम पंचायत के सरपंच श्रीमान भंवरलाल जी पटेल है और उप सरपंच श्रीमान मनोहर जी मेघवाल । झंवर एक विशाल भूखंड है । जनगणना 2011 की जानकारी के अनुसार झंवर गाँव का स्थान कोड या गाँव कोड 085562 है। झंवर गाँव भारत के राजस्थान में जोधपुर जिले की लूनी तहसील में स्थित है। यह उप-जिला मुख्यालय लूनी (तहसीलदार कार्यालय) से 33 किमी और जिला मुख्यालय जोधपुर से 29 किमी दूर स्थित है। 2009 के आँकड़ों के अनुसार, झंवर गाँव एक ग्राम पंचायत भी है। गाँव का कुल भौगोलिक क्षेत्रफल 2038 हेक्टेयर है। झंवर की कुल जनसंख्या 5,648 है, जिसमें से पुरुष जनसंख्या 2,916 है जबकि महिला जनसंख्या 2,732 है। झंवर गांव की साक्षरता दर 55.54% है, जिसमें से 67.42% पुरुष और 42.86% महिलाएं साक्षर हैं। झंवर गांव में करीब 930 घर हैं। झंवर गांव का पिन कोड 342014 है।
जोधपुर सभी प्रमुख आर्थिक गतिविधियों के लिए झंवर का निकटतम शहर है, जो लगभग 29 किमी दूर है। https://villageinfo.in/rajasthan/jodhpur/luni/jhanwar.html
सन्दर्भ
https://censusindia.gov.in/census.website/data/population-finder
JHANWAR VILLAGE Population: 5648 State: Rajasthan District: Jodhpur Sub-district Luni tehseel -Luni block dhawa gram panchayat JHANWAR Village JHANWAR Jhanwar 342014 Number of households	930 Total population - Person	5648
Total population - Males	2916
Total population - Females	2732
Persons aged 0 to 6	        939
Females aged 0 to 6	        434
Scheduled Castes - Persons	1079
Scheduled Castes - Males	 549
Scheduled Tribes - Persons	 22
Scheduled Tribes - Males	 114
Scheduled Tribes - Females	 114
Literate population - Person  3137
Literate population - Males	  1966
Literate population - Females 1171
Illiterate population - Person 2511
Illiterate population - Males  950
Total worker population -Person 2006
Total worker population - Males	1386
Total worker population - Females	 620
Main working population - Person	1763
Main working population - Males	   1266
Main working population - Females	 497
Main cultivator population -Person	 873
Main cultivator population - Males	 528
Main cultivator population-Females  345
Main agricultural labourers population - Person 331
Main agricultural labourers population - Males	210
Main agricultural labourers population - Females	121
Main household industries population - Person	101
Main household industries population - Males	91
Main household industries population - Females	10
Main other workers population - Person	458
Main other workers population - Males	437
Main other workers population - Females	21
Marginal worker population - Person	243
Marginal worker population - Males	120
Marginal worker population - Females	123
Marginal cultivator population - Person	100
Marginal cultivator population - Males 37
Marginal cultivator population -Females	63
Marginal agricultural labourers population - Person 87
Marginal agricultural labourers population - Males	44
Marginal agricultural labourers population - Females	43
Marginal household industries population - Person	12
Marginal household industries population - Males	10
Marginal household industries population - Females	2
Marginal other workers population - Person	44
Marginal other workers population - Males	29
Marginal other workers population - Females	15
Marginal worker population (3-6 months) - Males	98
Marginal worker population (3-6 months) - Females	94
Marginal cultivators population (3-6 months) - Person	87
Marginal cultivators population (3-6 months) - Males	33
Marginal cultivators population (3-6 months) - Females	54
Marginal agricultural labourers population (3-6 months) - Person	67
Marginal agricultural labourers population (3-6 months) - Females	30
Marginal household industries population (3-6 months) - Person	10
Marginal household industries population (3-6 months) - Females	1
Marginal other workers population (3-6 months) - Person	28
Marginal other workers population (3-6 months) - Males	19
Marginal workers population (0-3 months) - Person	51
Marginal workers population (0-3 months) - Males	22
Marginal workers population (0-3 months) - Females	29
Marginal cultivators population (0-3 months) - Person	13
Marginal cultivators population (0-3 months) - Males	4
Marginal cultivators population (0-3 months) - Females	9
Marginal agricultural labourers population (0-3 months) - Person	20
Marginal agricultural labourers population (0-3 months) - Males	7
Marginal agricultural labourers population (0-3 months) - Females	13
Marginal household industries population (0-3 months) - Males	1
Marginal household industries population (0-3 months) - Females	1
Marginal other workers population (0-3 months) - Person	16
Marginal other workers population (0-3 months) - Males	10
Marginal other workers population (0-3 months) - Females	6
Non working population - Person	   3642
Non working population - Males	   1530
Non working population - Females	2112
शौच पत्र
|अंगूठाकार]] शौचपत्र एक टिस्यू पेपर है जिसका उपयोग मल त्याग करने के पश्चात किया जाता है। यह एक औषधियुक्त कागज है जो विषाणुओं को खत्म करता है। इसका अधिकतम उपयोग पाश्चात्य देशों में होता है।
गंगाप्रसाद उपाध्याय
पंडित गंगाप्रसाद (६ सितम्बर १८८१ - २९ अगस्त १९६८) एक आर्य समाजी लेखक और भारतीय राष्ट्रीय कांग्रेस के सदस्य थे। वे हिंदी, अंग्रेजी, उर्दू, फारसी और संस्कृत भाषाओं के प्रकांड पंडित थे। पंडित जी का प्रिय विषय दर्शन था। उन्हें १९३१ में 'आस्तिकवाद' ग्रन्थ पर 'हिन्दी साहित्य सम्मेलन' ने 'मंगलाप्रसाद पुरस्कार' प्रदान किया। उनके पुत्र स्वामी सत्यप्रकाश सरस्वती भी एक उल्लेखनीय आर्य समाजी, रसायनविद एवं लेखक थे।
वे आर्य आक्रमण सिद्धान्त में भी विश्वास करते थे और उन्होंने भारत के विभाजन का विरोध किया। वे महात्मा गांधी के कट्टर अनुयायी थे।
पंडित गंगाप्रसाद उपाध्याय का जन्म 1871 में उत्तर प्रदेश के एटा जिले के नदरई (कासगंज) नामक कस्बे में श्री कुंज बिहारी लाल और श्रीमती गोविन्दी देवी के यहाँ हुआ। अल्पायु में पिता क निधन हो गया। उन्होने हिंदी, उर्दू, फारसी और अंग्रेजी का भी अच्छा ज्ञान प्राप्त किया। उन्होने १९०८ में स्नातक तथा १९१२ में अंग्रेजी साहित्य से एम ए किया। १९२३ में इलाहाबाद विश्वविद्यालय से दर्शनशास्त्र में एम ए किया।
१९५० में वे दक्षिण अफ्रीका में धर्मप्रचार के लिए गये। १९५१ में सांस्कृतिक-धार्मिक यात्रा पर बर्मा, थाइलैंड और सिंगापुर गए। उनके साहित्यिक एवं सामाजिक कार्यों के उपलक्ष्य में २५ दिसम्बर १९५९ को तत्कालीन राष्ट्रपति डॉ राजेन्द्र प्रसाद ने उन्हें मथुरा में स्मृति अंक भेट किया। शेष जीवन भी साहित्यिक गतिविधियों में संलग रहे। ८७ वर्ष की आयु में २९ अगस्त १९६८ को उनका निधन हुआ।
आस्तिकवाद, अद्वैतवाद, मनुस्मृति, शतपथ ब्राह्मण, 'द लाइट ऑफ ट्रुथ' इनके प्रसिद्ध ग्रंथ हैं। मुकद्दस दयानन्द, मुकद्दस आहे बेजुबा आदि उर्दू काव्य भी उन्होंने लिखे। आप शास्त्रार्थ भी करते थे। बिजनौर में मुसलमानों से कई शास्त्रार्थ किए। बाराबंकी में पादरी ज्वाला सिंह से भी शास्त्रार्थ किया।
बाबूपुर गाँव, अतरौली (अलीगढ़)
बाबूपुर अतरौली, अलीगढ़, उत्तर प्रदेश स्थित एक गाँव है।
नछरतपुर काटाबाड़ी
नछरतपुर काटाबाड़ी (Nachhratpur Katabari) भारत के पश्चिम बंगाल राज्य के उत्तर दिनाजपुर ज़िले में स्थित एक नगर है। यह कुलिक नदी के किनारे बसा हुआ है।
भारतीय आम चुनाव, १९८९
आम चुनाव 1989 में से भारत में आयोजित किए गए थे,   9 वीं लोकसभा का सदस्यों की चुनाव करने के लिए. V. P. Singh संयुक्त राज्य पूरे क्षेत्रीय दलों में  तेलुगू देशम पार्टी, द्रविड़ मुनेत्र कड़गम, और असम गण परिषद के गठन, नेशनल फ्रंट के एन. टी. रामा राव के रूप में अध्यक्ष और वी पी सिंह संयोजक के रूप में अतिरिक्त के साथ बाहर से समर्थन भारतीय जनता पार्टी और भारतीय कम्युनिस्ट पार्टी (मार्क्सवादी) के नेतृत्व में वाम मोर्चा ने  राजीव गांधी's कांग्रेस (I) में 1989 के संसदीय चुनाव में पराजित करा
9 वीं लोकसभा का गठन किया ।
गौतम क्षत्रिय राजवंश
गौतम क्षत्रिय राजवंश, इक्ष्वाकु वंश से संबंधित एक सूर्यवंशी राजपूत वंश है| ये गौतम गोत्र के क्षत्रिय हैं|. ये मुख्य रूप से भारत के उत्तरी और पश्चिमी राज्य जैसे उत्तर प्रदेश, बिहार  ,  मध्य प्रदेश, राजस्थान और गुजरात मैं बहुसंख्य में है|
गोत्र नाम गौतम का अर्थ है "गौतम के वंशज", "गौतम के वंशज" का अर्थ है "जिसके पास सबसे अधिक प्रकाश है," और इस तथ्य से आता है कि क्षत्रिय कुलों ने अपने घर के पुजारियों के गोत्र को अपनाया।
1857 के भारतीय विद्रोह के दौरान एक महान सरदार जोधा सिंह अटैया भी इस प्राचीन राजवंश से संबंधित हैं। अटैया गौतम क्षत्रिय राजवंश की एक शाखा है।
इतिहास
गौतम क्षत्रिय की उत्पति प्राचीन सूर्यवंशी इक्ष्वाकु वंश की शाखा में महाराजा सुद्धोधन के भाई अमर्तोधन गौतम के पुत्र पाण्डुखव्या ने की थी कपिल वस्तु पर बिध्दव द्वारा भीसड़ आक्रमण करने पर कपिलवस्तु तहस नहस होने के बाद राजगुरु शालन्य और चचेरे भाई सिद्धार्थ जो गौतम बुध हो गए थे उनके कहने पर राजगुरु शालन्य ने कपिलवस्तु से अलग देश बसाने के आदेश कर दिया जिसका नाम अर्गलदेश पढ़ा और प्रधान मंत्री और राजगुरु मुनि शालन्य बनाए गए पाण्डु खव्या गौतम ने गौतम वंश की नींव रखी इसी वंश में आगे चलकर कई विख्यात राजा। हुए गौतम राजपूतों में मुख्य गोत्र - शालन्य,गौतम, कश्यप मिलता है गौतम क्षत्रिय राजवंश के राजा ढिल्लू ,ने इन्द्रप्रस्थ पर कब्ज़ा कर लिया. तब इन्द्रप्रस्थ का नाम बदलकर राजा के नाम पर ढील्लू कर दिया गया और ढील्लू का नाम बदलते हुए ढीली, देहली, दिल्ली, देल्ही हो गया|
अर्गल, आधुनिक फतेहपुर उत्तर प्रदेश में स्थित गौतम राजपूतों की एक रियासत के राजा हरिबरन देव,, ने 16 वीं शताब्दी में हुमायूँ के खिलाफ शेर शाह सूरी (अन्यथा शेर खान के रूप में जाना जाता है) के लिए लड़ाई लड़ी थी।
औरंगज़ेब के शासनकाल के समय तक, परगना निज़ामाबाद में मेहनगर के गौतम राजपूतों ने तोपखाने, घुड़सवार सेना और हाथियों सहित सशस्त्र टुकड़ियों को मैदान में उतारने के लिए पर्याप्त शक्ति प्राप्त कर ली थी और गोरखपुर के पड़ोसी भूमिहारों के खिलाफ आक्रमण कर दिया था। आजमगढ़ क्षेत्र से 17 वीं शताब्दी के अंत में एक राजपूत प्रमुख, बिक्रमजीत सिंह, परगना निजामाबाद में मेहनगर के गौतम राजपूतों के वंशज, इस्लाम में परिवर्तित हो गए। उनके पुत्रों और वंशजों ने समुदायों की स्थापना की, बाजारों की स्थापना की और टोंस नदी को कोल से जोड़ने वाली नहर जैसे सुधारों का निर्माण किया।
नगर बस्ती के राजा उदय प्रताप सिंह के मामले में, ब्रिटिश ईस्ट इंडिया कंपनी द्वारा उन्हें किसी अन्य जमींदार के पक्ष में बेदखल करने का निर्णय उनके 1857 के भारतीय विद्रोह में शामिल होने का कारण था। यह आंशिक रूप से ब्रिटिश नीतियों का परिणाम था जिसके कारण सामाजिक-आर्थिक भाग्य में गिरावट आई।
गोल्लाघाट, भीमिनि मण्डल
गोल्लाघाट, भीमिनि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
सिबुआनो भाषा
सिबुआनो (Cebuano), जिसके अधिकतर वक्ता इसे बिसाया (Bisaya) कहते हैं, दक्षिणपूर्वी एशिया के फ़िलिपीन्ज़ देश में बोली जाने वाली ऑस्ट्रोनीशियाई भाषा परिवार की मलय-पोलेनीशियाई शाखा की एक भाषा है। इसे २००७ में लगभग २.१ करोड़ लोग बोलते थे और, तगालोग भाषा के बाद यह देश की दूसरी सबसे ज़्यादा बोली जाने वाली भाषा है।
सिबुआनो का नाम सिबु द्वीप पर पड़ा है और माना जाता है कि भाषा वहीं से फैली थी। वर्तमान काल में यह मध्य विसाया, पूर्वी नेग्रोस द्वीप क्षेत्र, पूर्वी विसाया के पश्चिमी भाग और मिन्दनाओ के अधिकतर भागों में बोली जाती है। विसाया भाषाओं में यही सर्वाधिक बोली जाने वाली बोली है, जिसके कारण इसका एक अन्य नाम ही "बिसाया" पड़ गया है।
जलियाँवाला बाग़
जलियाँवाला बाग अमृतसर के स्वर्ण मन्दिर के पास का एक छोटा सा बगीचा है जहाँ 13 अप्रैल 1919 को ब्रिगेडियर जनरल रेजिनाल्ड एडवर्ड डायर के नेतृत्व में अंग्रेजी फौज ने गोलियां चला के निहत्थे, शान्त बूढ़ों, महिलाओं और बच्चों सहित सैकड़ों लोगों को मार डाला था और हजारों लोगों को घायल कर दिया था। यदि किसी एक घटना ने भारतीय स्वतन्त्रता संग्राम पर सबसे अधिक प्रभाव डाला था तो वह घटना यह जघन्य हत्याकाण्ड ही था।इसी घटना की याद में यहाँ पर स्मारक बना हुआ है।
स्थिति
जलियाँवाला बाग़ अमृतसर के स्वर्ण मंदिर के पास ही स्थित है।
स्मारक
इस स्मारक में लौ के रूप में एक मीनार बनाई गई है जहाँ शहीदों के नाम अंकित हैं। वह कुआँ भी मौजूद हैं जिसमें लोग गोलीबारी से बचने के लिए कूद गए थे। दीवारों पर गोलियों के निशान आज भी देखे जा सकते हैं।
इस दुखद घटना के लिए स्मारक बनाने हेतु आम जनता से चंदा इकट्ठा करके इस जमीन के मालिकों से करीब 5 लाख 65 हजार रुपए में इसे खरीदा गया था।
१९९७ में महारानी एलिज़ाबेथ ने इस स्मारक पर मृतकों को श्रद्धांजलि दी थी। २०१३ में ब्रिटिश प्रधानमंत्री डेविड कैमरॉन भी इस स्मारक पर आए थे। विजिटर्स बुक में उन्होंनें लिखा कि "ब्रिटिश इतिहास की यह एक शर्मनाक घटना थी।" ति
बैसाखी के दिन 13 अप्रैल 1919 को अमृतसर के जलियाँवाला बाग़ में रोलेट एक्ट, अंग्रेजों की दमनकारी नीतियों व दो नेताओं सत्यपाल और सैफ़ुद्दीन किचलू की गिरफ्तारी के विरोध में एक सभा रखी गई, जिसमें कुछ नेता भाषण देने वाले थे। शहर में कर्फ्यू लगा हुआ था, फिर भी इसमें सैंकड़ों लोग ऐसे भी थे, जो बैसाखी के मौके पर परिवार के साथ मेला देखने और शहर घूमने आए थे और सभा की खबर सुन कर वहां जा पहुंचे थे। करीब 5,000 लोग जलियाँवाला बाग में इकट्ठे थे। ब्रिटिश सरकार के कई अधिकारियों को यह 1857 के गदर की पुनरावृत्ति जैसी परिस्थिति लग रही थी जिसे न होने देने के लिए और कुचलने के लिए वो कुछ भी करने के लिए तैयार थे।
जब नेता बाग़ में पड़ी रोड़ियों के ढेर पर खड़े हो कर भाषण दे रहे थे, तभी ब्रिगेडियर जनरल रेजीनॉल्ड डायर 90 ब्रिटिश सैनिकों को लेकर वहां पहुँच गया। उन सब के हाथों में भरी हुई राइफलें थीं। सैनिकों ने बाग़ को घेर कर बिना कोई चेतावनी दिए निहत्थे लोगों पर गोलियाँ चलानी शुरु कर दीं। १० मिनट में कुल 1650 राउंड गोलियां चलाई गईं। जलियाँवाला बाग़ उस समय मकानों के पीछे पड़ा एक खाली मैदान था। वहां तक जाने या बाहर निकलने के लिए केवल एक संकरा रास्ता था और चारों ओर मकान थे। भागने का कोई रास्ता नहीं था। कुछ लोग जान बचाने के लिए मैदान में मौजूद एकमात्र कुएं में कूद गए, पर देखते ही देखते वह कुआं भी लाशों से पट गया।
अमृतसर के डिप्टी कमिश्नर कार्यालय में 484 शहीदों की सूची है, जबकि जलियाँवाला बाग़ में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जबकि अनाधिकारिक आँकड़ों के अनुसार 1000 से अधिक लोग मारे गए और 2000 से अधिक घायल हुए। इस घटना के प्रतिघात स्वरूप सरदार उधमसिंह ने 13 मार्च 1940 को उन्होंने लंदन के कैक्सटन हॉल में इस घटना के समय ब्रिटिश लेफ़्टिनेण्ट गवर्नर मायकल ओ ड्वायर को गोली चला के मार डाला। उन्हें 31 जुलाई 1940 को फाँसी पर चढ़ा दिया गया।
जिंजी दुर्ग
जिंजी दुर्ग या सेंजी दुर्ग तमिलनाडु में स्थित एक दुर्ग है। यह दुर्ग विल्लुपुरम जिले में पुद्दुचेरी के पास स्थित है। यह इस प्रकार निर्मित है कि छत्रपति शिवाजी ने इस किले को भारत का सबसे 'अभेद्य दुर्ग' कहा था। अंग्रेजों ने इसे 'पूरब का ट्रॉय' कहा था।
जिंजी दुर्ग दक्षिण भारत के उत्‍कृष्‍टतम किलों में से एक है। इसका निर्माण नौंवी शताब्‍दी में कराया गया था, जब यह चोल राजवंश के अधिकार में था, किन्‍तु यह किला आज जिस रूप में है वह विजय नगर के राजा का कठिन कार्य है, जिन्‍होंने इसे एक अभेद्य दुर्ग बनाया। सन् 1677 ई. में शिवाजी ने जिंजी के दुर्ग को बीजापुर से छीन लिया और अपनी कर्नाटक सरकार की राजधानी बना दिया। शिवाजी की मृत्यु के बाद जिंजी पूर्वी तट पर मराठों के स्वातंत्र्य युद्ध का प्रमुख केन्द्र बन गया।
गोवालपारा जिला
गोवालपारा भारतीय राज्य असम का एक जिला है। जिले का मुख्यालय गोवालपारा है। क्षेत्रफल - वर्ग कि॰मी॰ जनसंख्या - (2001 जनगणना) गोवालपारा असम का बहुत ही खूबसूरत जिला है। इस जिले की स्थापना 1983 ई॰ में की गई थी। पर्यटकों के देखने और करने के लिए यहाँ पर बहुत कुछ है। पर्यटक यहाँ पर कई ऐतिहासिक विरासतों और खूबसूरत प्राकृतिक दृश्यों को देख सकते हैं।
यह एक मैदानी क्षेत्र है लेकिन यहाँ कई छोटी-छोटी पहाड़ियाँ भी हैं। इन पहाड़ियों की ऊंचाई 100-500 मी॰ है। इन पहाड़ियों के नाम पंचरत्न, श्री सुरज्या, तुर्केश्वरी और नालंगा हैं। पहाड़ियों के अलावा पर्यटक यहाँ पर अनेक नदियों को भी देख सकते हैं।
इन नदियों में ब्रह्मपुत्र नदी प्रमुख है। बाकी अन्य इसकी सहायक नदियाँ हैं। इन सहायक नदियों में दूधनोई, कृष्णाई, जिंजीराम और जिनारी प्रमुख हैं। इनमें से दूधनोई और कृष्णाई मेघालय की चोटियों से निकलती हैं और मतिया में मिलती हैं। संगम के बाद यह एक नदी बन जाती है और इसे मोरनोई के नाम से जाना जाता है।
आगे चलकर मोरनोई ब्रह्मपुत्र में मिल जाती है। पहाड़ों व नदियों के साथ-साथ इसकी झीलें भी बहुत खूबसूरत हैं। स्थानीय निवासी इन झीलों को बील नाम से पुकारते हैं। इसकी प्रमुख झीलों के नाम उरापद बील, हसिला बील, कुमरी बील और धामर रिसान बील है। झीलों के अलावा यहाँ कई तालाब भी बनाए गए हैं। यह तालाब भी बहुत खूबसूरत हैं। इसके पर्यटन उद्योग को बढ़ावा देने के लिए असम सरकार यहाँ पर कई वन्‍यजीव अभ्‍यारणय बनाने वाली है।
मुख्य नदियाँ
ब्रह्मपुत्र, मोरनाई, जिंजीम
हूलूकुण्ड़ा पहाड़
यह गोवालपारा जिले में स्थित एक खूबसूरत पहाड़ी है। ब्रिटिश काल में यहाँ पर अनुमण्डलाधिकारी का दफ्तर था। इस पहाड़ से पूर गोवालपारा के खूबसूरत और मनोहारी दृश्य देखा जा सकता हैं। विशेषरूप से ब्रह्मपुत्र नदी और नारायण सेतू के खूबसूरत दृश्य देखना पर्यटकों को बहुत भाता है।
कुमरी बील
कुमरी बील गोवालपारा के उत्तर-पश्चिम दिशा में स्थित अत्यंत खूबसूरत प्राकृतिक झील है। यह गोवालपारा से 11 किलोमीटर की दूरी पर स्थित है। इस झील के पास ही नारायण सेतू और पगलाटेक मन्दिर भी है। झील से नारायण सेतू 1 किलोमीटर की दूरी पर और पगलाटेक मन्दिर 5 किलोमीटर की दूरी पर स्थित है। पगलाटेक मन्दिर एक ऐतिहासिक विरासत है। यह बहुत खूबसूरत है। पर्यटक यहाँ पर वाटर स्पोट्स का आनंद भी ले सकते हैं। यहाँ के पर्यटन उद्योग में असीम संभावनाएं हैं। इसीलिए यहाँ के पर्यटन उद्योग को बढ़ावा देने के लिए असम सरकार यहाँ पर कई नई परियोजनाओं को शुरू कर रही है। कुमरी बील तक पर्यटक आसानी से बिना किसी परशानी के पहुंच सकते हैं।
बाराड़ा चिबनांग
मेघालय में स्थित बाराड़ा चिबनांग बहुत ही खूबसूरत स्थान है। यह गोवालपारा के बिल्कुल पास स्थित है। यहाँ तक आसानी से पहुंचा जा सकता है। पिकनिक मनाने के लिए यह स्थान बेहद उम्दा और खूबसूरत है। पर्यटक कभी भी यहाँ पर पिकनिक मनाने आ सकते हैं।
श्री श्री सुरज्या पहाड़
गोवालपारा से श्री श्री सुरज्या पहाड़ 16 किलोमीटर की दूरी पर स्थित है। गोवालपारा से इस पहाड़ तक जाने के रास्ते में मोरनोई और सैनिक स्कूल भी आते हैं। इस पहाड़ पर पर्यटक अनेक देवी-देवताओं की अत्यंत सुन्दर प्रतिमाओं को देख सकते हैं। इन प्रतिमाओं में दुर्गा, गणेश, सूरज, चन्द्रमा और बुद्ध की प्रतिमाएं प्रमुख हैं। कुल मिलाकर यहाँ पर 107 प्रतिमाएं हैं। यह सभी प्रतिमाएं बहुत खूबसूरत हैं। असम के माघ बिहु में पूर्णिमा के दिन यहाँ पर तीन दिन तक मेले का आयोजन भी किया जाता है।
श्रीमंत शंकर मठ
यह मठ मध्यकालीन वैष्णव संत श्री श्रीमंत शंकर देव को समर्पित है। इसका निर्माण 11 फ़रवरी 1979 ई॰ को पूरा हुआ था। मठ में शंकर देव की एक अस्थि भी रखी हुई है। इसको पूटा अस्थि के नाम से जाना जाता है। श्री शंकर देव का मठ गोवालपारा शहर के हृदय तिलपाड़ा में स्थित है।
श्री चैतन्य गौड़ीय मठ
श्रीमंत मठ के पास ही एक मठ और है। इस मठ का नाम श्री चैतन्य गौड़ीय मठ है। यह मठ भी तिलपाड़ा में ही स्थित है। इस मठ का उद्घाटन ॐ विष्णुपाद 108 श्री श्रीमद् भक्ति दयित माधव गोस्वामी महाराज जी ने 1969 ई॰ में किया था।
आधुनिक लोकतंत्र
आधुनिक लोकतंत्र की कोई ऐसी सुनिश्चित सर्वमान्य परिभाषा नहीं की जा सकती जो इस शब्द के पीछे छिपे हुए संपूर्ण इतिहास तथा अर्थ को अपने में समाहित करती हो। भिन्न-भिन्न युगों में विभिन्न विचारकों ने इसकी अलग अलग परिभाषाएँ की हैं, परंतु यह सर्वदा स्वीकार किया है कि लोकतंत्रीय व्यवस्था वह है जिसमें जनता की संप्रभुता हो। जनता का क्या अर्थ है, संप्रभुता कैसी हो और कैसे संभव हो, यह सब विवादास्पद विषय रहे हैं। फिर भी, जहाँ तक लोकतंत्र की परिभाषा का प्रश्न है अब्राहम लिंकन की परिभाषा - लोकतंत्र जनता का, जनता के लिए और जनता द्वारा शासन - प्रामाणिक मानी जाती है। लोकतंत्र में जनता ही सत्ताधारी होती है, उसकी अनुमति से शासन होता है, उसकी प्रगति ही शासन का एकमात्र लक्ष्य माना जाता है। परंतु लोकतंत्र केवल एक विशिष्ट प्रकार की शासन प्रणाली ही नहीं है वरन् एक विशेष प्रकार के राजनीतिक संगठन, सामाजिक संगठन, आर्थिक व्यवस्था तथा एक नैतिक एवं मानसिक भावना का नाम भी है। लोकतंत्र जीवन का समग्र दर्शन है जिसकी व्यापक परिधि में मानव के सभी पहलू आ जाते हैं।
इतिहास
लोकतंत्र की आत्मा जनता की संप्रभुता है जिसकी परिभाषा युगों के साथ बदलती रही है। इसे आधुनिक रूप के आविर्भाव के पीछे शताब्दियों लंबा इतिहास है। यद्यपि रोमन साम्राज्यवाद ने लोकतंत्र के विकास में कोई राजनीतिक योगदान नहीं किया, परंतु फिर भी रोमीय सभ्यता के समय में ही स्ताइक विचारकों ने आध्यात्मिक आधार पर मानव समानता का समर्थन किया जो लोकतंत्रीय व्यवस्था का महान गुण है। सिसरो, सिनेका तथा उनके पूर्ववर्ती दार्शनिक जेनों एक प्रकार से भावी लोकतंत्र की नैतिक आधारशिला निर्मित कर रहे थे। मध्ययुग में बारहवीं और तेरहवीं शताब्दी से ही राजतंत्र विरोधी आंदोलन और जन संप्रभुता के बीज देखे जा सकते हैं। यूरोप में पुनर्जागरण एवं धर्मसुधार आंदोलन ने लोकतंत्रात्मक सिद्धांतों के विकास में महत्वपूर्ण योग दिया है। इस आंदोलन ने व्यक्ति की धार्मिक स्वतंत्रता पर जोर दिया तथा राजा की शक्ति को सीमित करने के प्रयत्न किए। लोकतंत्र के वर्तमान स्वरूप को स्थिर करने में चार क्रांतियों, 1688 की इंगलैंड की रक्तहीन क्रांति, 1776 की अमरीकी क्रांति, 1789 की फ्रांसीसी क्रांति और 19वीं सदी की औद्योगिक क्रांति का बड़ा योगदान है। इंगलैंड की गौरवपूर्ण क्रांति ने यह निश्चय कर दिया कि प्रशासकीय नीति एवं राज्य विधियों की पृष्ठभूमि में संसद् की स्वीकृति होनी चाहिए। अमरीकी क्रांति ने भी लोकप्रभुत्व के सिद्धांत का पोषण किया। फ्रांसीसी क्रांति ने स्वतंत्रता, समानता और भ्रातृत्व के सिद्धांत को शक्ति दी। औद्योगिक क्रांति ने लोकतंत्र के सिद्धांत को आर्थिक क्षेत्र में प्रयुक्त करने की प्रेरणा दी।
प्रकार
सामान्यत: लोकतंत्र-शासन-व्यवस्था दो प्रकार की मानी जानी है :
वह शासनव्यवस्था जिसमें देश के समस्त नागरिक प्रत्यक्ष रूप से राज्यकार्य संपादन में भाग लेते हैं प्रत्यक्ष लोकतंत्र कहलाती हैं। इस प्रकार का लोकतंत्र में लोकहित के कार्यो में जनता से विचार विमर्श के पश्चात ही कोई फैसला लिया जाता है। प्रसिद्ध दार्शनिक रूसो ने ऐस लोकतंत्र को ही आदर्श व्यवस्था माना है। इस प्रकार का लोकतंत्र प्राचीन यूनान के नगर राज्यों में पाया जाता था। वर्तमान में स्विट्जरलैंड में प्रत्यक्ष लोकतंत्र चलता है। यूनानियों ने अपने लोकतंत्रात्मक सिद्धांतों को केवल अल्पसंख्यक यूनानी नागरिकों तक ही सीमित रखा। यूनान के नगर राज्यों में बसनेवाले दासों, विदेशी निवासियों तथा स्त्रियों को राजनीतिक अधिकारों से वंचित रखा गया था।
आजकल ज्यादातर देशों में प्रतिनिधि लोकतंत्र या अप्रत्यक्ष लोकतंत्र का ही प्रचार है जिसमें जनभावना की अभिव्यक्ति जनता द्वारा निर्वाचित प्रतिनिधियों द्वारा की जाती है। जनता का शासन व्यवस्था और कानून निर्धारण में कोई योगदान नहीं होता तथा जनता स्वयं शासन न करते हुए निर्वाचन पद्धति के द्वारा चयनित शासन प्रणाली के अंतर्गत निवास करती है। इस प्रकार की व्यवस्था को ही आधुनिक लोकतंत्र का मूल विचार बताने वालों में मतभेद है।
संसदात्मक तथा अध्यक्षात्मक लोकतंत्रीय संगठन
आजकल सामान्यतया दो प्रकार के परंपरागत लोकतंत्रीय संगठनों को चुनाव पद्धति द्वारा स्वीकार किया जाता है - संसदात्मक तथा अध्यक्षात्मक। संसदात्मक व्यवस्था का तथ्य है कि जनता एक निश्चित अवधि के लिए संसद् सदस्यों का निर्वाचन करती है। संसद् द्वारा मंत्रिमंडल का निर्माण होता है। मंत्रिमंडल संसद् के प्रति उत्तरदायी है और सदस्य जनता के प्रति उत्तरदायी होते हैं। अध्यक्षात्मक व्यवस्था में जनता व्यवस्थापिका और कार्यकारिणी के प्रधान राष्ट्रपति का निर्वाचन करती है। ये दोनों एक दूसरे के प्रति नहीं बल्कि सीधे और अलग अलग जनता के प्रति विधिनिर्माण तथा प्रशासन के लिए क्रमश: उत्तरदायी हैं। इस शासन व्यवस्था के अंतर्गत राष्ट्र का प्रधान (राष्ट्रपति) ही वास्तविक प्रमुख होता है। इस प्रकार लोकतंत्र में समस्त शासनव्यवस्था का स्वरूप जन सहमति पर आधारित मर्यादित सत्ता के आदर्श पर व्यवस्थित होता है।
लोकतंत्र का व्यापक स्वरूप
लोकतंत्र केवल शासन के रूप तक ही सीमित नहीं है, वह समाज का एक संगठन भी है। सामाजिक आदर्श के रूप में लोकतंत्र वह समाज है जिसमें कोई विशेषाधिकारयुक्त वर्ग नहीं होता और न जाति, धर्म, वर्ण, वंश, धन, लिंग आदि के आधार पर व्यक्ति व्यक्ति के बीच भेदभाव किया जाता है। इस प्रकार का लोकतंत्रीय समाज को लोकतंत्रीय राज्य का आधार कहा जा सकता है।
राजनीतिक लोकतंत्र की सफलता के लिए उसका आर्थिक लोकतंत्र से गठबंधन आवश्यक है। आर्थिक लोकंतत्र का अर्थ है कि समाज के प्रत्येक सदस्य को अपने विकास की समान भौतिक सुविधाएँ मिलें। लोगों के बीच आर्थिक विषमता अधिक न हो और एक व्यक्ति दूसरे व्यक्ति का शोषण न कर सके। एक ओर घोर निर्धनता तथा दूसरी ओर विपुल संपन्नता के वातावरण में लोकतंत्रात्मक राष्ट्र का निर्माण संभव नहीं है।
नैतिक आदर्श एवं मानसिक दृष्टिकोण के रूप में लोकतंत्र का अर्थ मानव के रूप में मानव व्यक्तित्व में आस्था है। क्षमता, सहिष्णुता, विरोधी के दृष्टिकोण के प्रति आदर की भावना, व्यक्ति की गरिमा का सिद्धांत ही वास्तव में लोकतंत्र का सार है।
लोकतंत्र के उपादान (टूल्स)
आधुनिक युग में लोकतंत्रीय आदर्शों को कार्यरूप में परिणत करने के लिए अनेक उपादानों का आविर्भाव हुआ है। जैसे लिखित संविधानों द्वारा मानव अधिकारों की घोषणा, वयस्क मताधिकारप्रणाली द्वारा प्रतिनिधि चुनने का अधिकार, लोकनिर्माण, उपक्रम, पुनरावर्तन तथा जनमत संग्रह जैसी प्रत्यक्ष जनवादी प्रणालियों का प्रयोग, स्थानीय स्वायत्त शासन का विस्तार, स्वतंत्र एवं निष्पक्ष न्यायालयों की स्थापना, विचार, भाषण, मुद्रण तथा आस्था की स्वतंत्रता को मान्यता, विधिसंमत शासन को मान्यता, बलवाद के स्थान पर सतत वादविवाद और तर्कपद्धति द्वारा ही आपसी संघर्षों के समाधान की प्रक्रिया को मान्यता देना है। वयस्क मताधिकार के युग में लोकमत को शिक्षित एवं संगठित करने, सिद्धांतों के समान्य प्रकटीकरण, नीतियों के व्यवस्थित विकास तथा प्रतिनिधियों के चुनाव के सहायक होने में राजनीतिक दलों की उपादेयता - आधुनिक लोकतंत्र का एक वैशिष्ट्य है। मानव व्यक्तित्व के सर्वतोमुखी विकास के लिए प्रशासन को जनसेवा के व्यापक क्षेत्र में पदार्पण करने के लिए आधुनिक लोकतंत्र को लोक कल्याणकारी राज्य का आदर्श ग्रहण करना पड़ा है।
जर्मन राइख
जर्मन राइख (जर्मन: Deutsches Reich / [ˈdɔʏtʃəs ˈʀaɪç]), १८७१ से १९४३ तक जर्मन राष्ट्र-राज्य का आधिकारिक नाम था। इसका शाब्दिक अर्थ 'जर्मन साम्राज्य' है। अनौपचारिक रूप से इसे केवल 'जर्मनी' कहा जाता है।
राइख के इतिहास के तीन अवधियाँ प्रमुख हैं-
प्रतिरक्षण (चिकित्सा)
प्रतिरक्षा  एक जैविक प्रक्रिया है जो संक्रमण, बीमारी या अन्य अवांछित जैविक हमलावरों के लिए पर्याप्त जैविक रोग प्रतिरोध होने कि स्थिति का वर्णन करती है। रोगक्षमता दोनों विशिष्ट और गैर विशिष्ट घटकों को शामिल करती है। गैर विशिष्ट घटक प्रतिजनी विशिष्टता के बावजूद व्यापक श्रेणी के रोगजनकों के लिए बाधाओं या eliminators के रूप में कार्य करते हैं। प्रतिरक्षा प्रणाली के अन्य घटक खुद को हर बीमारी के अनुकूल बना लेते हैं और रोगजन विशिष्ट रोगक्षमता को उत्पन्न करते हैं।